送聶之美攝尉韋城
作者：司馬光
朝代：宋

paragraphs: 徒勞已足倦，漂泊益栖遑。
短劍無三尺，征衣共一囊。
折腰從事馬，贊謁使君堂。
併日屢承檄，無時不裹糧。
官曹大児戲，弓槊小軍行。
破柱翻偷窟，傾林索盗囊。
村墟旅顔黑，風日故衫黄。
暝宿投煙舍，朝餐蔭道桑。
唯憂課書殿，豈慕薦飛章。
志氣空磅礴，才華浪激昂。
鐫鑱圭始瑩，磨拂鑒尤光。
衣褐仍纒袴，無羞俗吏裝。